- بای بک، بیر میللتین سسی - http://www.baybak.com -
بوتوو آذربایجان دیاسپوراسی (۱۱۵) – م. ارغوان
باي بک آذربايجان | 1 year اؤنجه یاییلمیشدیر | آراگؤن, ۵-ي قويروخدوغان , ۱۱۰۱۴, چولا ۲۳:۵۶ [آ.خ] | یازی
مئنگی قالاجاق سس(۳۴)
۸۶۹–هئر کیم، بیر جاناوارلا چارپیشمایی گؤزئ آلیرسا ، بیر جاناوار اولمایی دا گؤزئ آلسین. اوچوروما اوزون اوزون باکارسانیز ، اوچوروم دا سیزین ایچینیزئ باکمایا باشلار… فریئدریجه نیئتزسجهئ
ایکینجی هز. موهاممئد دئدی:–
قارشیت بیر سورجدیر کی؛ اونسوز اولامازسان، اولدورامازسان. اوجرا؛ جاناوارسیز قویون، قویونسوز جاناوار یاشایاماز . قویونو جاناوار یئییرسه، جاناواری دا باشقا بیر جاناوارا یئدیزدیرهجکدیر، قارشیت. اوچوروم ایسه؛ جاناوار کیمی قالماقدادیر، جاناوارلاشماقدا دئییلدیر. جاناوارلاشمادینسا، باشقا جاناوارین قویونو اولاجاقدیر، سن جاناوارلیغی. ائی، سن…!
۸۷۰–کؤکدنجی، بویالی پارچالارا بورونرکن، گؤرونتوسو، اوشاق اویونجاغینا بنزر. گولدوروجو داورانیشلارینین گؤرونمزلیگینده، اوچورومو گؤرمهین، اونون اویونجاغینا چئوریلر.
۸۷۱–بیری سوردو.
آشق؛ ندیر؟ ائی، سن!
آشق؛ یالینایاق قوشدوران، آجیماسیز داد مایاسیدیر. داددینسا، اؤزونو بیتیرر، سن!
سئودا؛ ندیر؟ دئیه سورو وئردی.
سئودا؛ اؤن یئتمز یاشاناجاقلارین، سئوگیلیسیدیر. اونا یئتدیگین گون، ییخیلدیغین یئردن قالخیبدا یورویر، سن…!
دئدیم.
۸۷۲–دیلدم(منتیق) یورغون دوشورکن، دینجلیک دئییب، یئنی ائرکئ آرار. اوجرا؛ دویغوسوز دیلدم، یوروجودور، سارسیدیجیدیر، دئیه.
۸۷۳—باغنازین؛ اوزو دادلی، ایچی ایلان دیشی کیمیدیر. دیشلری چکیلرکن، تومان باغینا بنزر؛ باغناز. اونون هر بیر سؤزو، زاواللیلیقدیر، اؤلوم گتیرندیر. الله-ا ائتدیگی یالواریشلار، توختاقلیق(تسللی) وئرمز، آجیلارینا. اوجرا باغناز؛ اؤیله قورو کؤتوک کیمیدیر کی، یاش آغاجلاریدا یاندیرار، اؤزودوندا…!
۸۷۴–گئرچک بیر تورک، هر هانسی اؤلکهده سایغییلا قارشیلانیرسا، ایلک اؤنجه بؤیوکلوگونو، باجاریقلی اولدوغونو دوشونمهیهجکدیر. تورکلوگونه قارشی، بیلهرکدن یا دا بیلمهیهرکدن آتدیغی یالنیش آدیمین، سونوجودا اولابیلر، بو قارشیلانیش.
۸۷۵–هر آن اوز\ اوزه دوردوغوموزدا، اللرینین تیترییشینی، دوداقلارینین اسنکلیگینی گؤرورم. گؤرورکنده، سوموردوغون آغیزلیق توتونونون، گؤزو کیمییم. اوجرا؛ سنین سؤیلیمدیگین سؤزلرله، منیم دیله گتیرمدیگیم یانغینلیق، اوست\ اوسته دوشور. سوسقون قارا دوداقلاریندا، دئییلمهین هر بیر دئگی گیزی، هر ایکیمیزین اؤیکوسونون، ناققیشیدیر. منی نقدر دوشوندوگونسه؛ اوزونون آغلیغیدیر. دوشونوب دئ سؤیلیمدیکلئرینین، دوداقلارینا ییلنمیش قاراسی، سنه سوندوقلاریمین گؤیرتیسیدیر.
۸۷۶–دینین یاتیریمی، یالینق ”اوس”سوزلوغودور. اوجرا؛ دینجیلرین یاشاناجاق یئمی، توپلومدور. توپلومون ”اوس”سوز قالماسینا ندن، دامازلیق کیمی بسلنمیش، بیلیورد اوزمانلاریدیر. اونلارین بئیینسیزلیگی سونوجوندا ”توپلوم”، دایازلاشار، قویونلاشار، دینچی ایسه؛ جاناوارلاشار. ائی، سن..!
۸۷۷–باشقاسیندان قالمیش قالیت(میراث)، سئویندیردیگی /کدرلندیردیگی کیمی سنی، سندن قالان اولوملو\ اولوموسوز بوراخیتلاردا، سندن سونراکیلره، تدیرگینلیک، سئوینج گتیر\ بیلر. بؤیلهسینه آردیجیللیق، توکنن دئییلدیر. ائی، سن…!
۸۷۸–اؤزگور اولماق، قولایدیر. اوجرا؛ ساواشلارا، چوخدا “اوس” گرکمیر. اؤزگورلوگو قوروماق، ساخلامق چتیندیر. اوجرا؛ بوتون چتینلیکلر، اؤزگورلوگو قازاندیقدان سونرا باشلار. “اوس” یئترلی اولمادیقدا، دئورین، اؤز دوغدوغونو بوغار، کیمی. ائی، سن…!
۸۷۹–بیر توپلومون صادق هیدایئت کیمی آیدینی، یازاری اولورسا، او “توپلوم” بیرئیلیک آنلاقینی آنلاماز، چاغینی تانیماز، قیریملا اوسدونو سئچمز، اؤز دانقازلیغینی(جاهیللیگینی) بیلگی سانار. بؤیله سؤز هامباللارینا وایییییی کی، نه واییییی….!.
۸۸۰–چاغین ایندیکی چاغیندا اوسمانچیلیقدان، ایرانچیلیقدان دانیشان، اونلارا قیوانج دویان تورک، اؤز اولوسونو اریتمک ایستهیندیر، آپداللیغینا قوشقولانمامالیدیر. بوگون، ”تورک دونیاسینین”، فیلیستیندن پیس گونه سالیندیغینی گؤرمیر، آنلایامیر، دئیه.
۸۸۱–هؤیلی(حیات) بیر شاهمات تاختاسیدیر، وارلیقلار اویونچوسو کیمی. بیر وارلیق دورور، اؤبیر وارلیق یئریگیر، بیر نسنه قالخیر، اؤبیر نسنه دئویری وئریر. یالینقدا بیر یؤنده قورار، اؤبیر یؤنده داغیدار. اونلاری سئزن هادیربیلیمجی دوشونور، دوشوندوگونو ائیلم قیلدیغیندا کیمسه آنلامیر، سؤیلدیگینی ایسه کیمسه ائشیتمیر. باشقا جیزگینده(شکیلده) ایسه؛ بیر آللهاچی بیلگیچ:—
–هؤیلی، یالان هؤیلیدیر. بوگون واریق، یارین یوخوق. الله، بیزی، گئدجییمیز هؤیلیده موتلو ائتسین! دئر. بارچی(هامی) ائشیدیر، اونو. او، ایسه؛ اؤلجیی آن، یالان سؤیلدیگی هؤیلینی ایتیرمهسین دئیه، الله ینی اؤلدورمهیه بیله تتیکلنر. سونوج: هادیربیلیمدن(دقیق علمیدن) سوراقسیزلار، ایکی یؤنلودور. دوشوندوگونون ترسینی یاشار؛ یاشادیغینین ترسینی دوشونر. ائی، سن!
۸۸۲—سویداشیمین سؤزونون گئرچکلیگینی بؤیوکلوگونو گؤردوگومده، قیوانج دویورام. آنجاق؛ ساخیق اولمادیغیمی دوشونهرک، اؤز کیچیکلیگیمدن اوتانیرام.
یوردداشیمین شیمشک بنزر چاخدیغینی ائشیتدیگیمده، اورکلنیرم. آنجاق؛ سوسقون یاشادیغیمدان، اوسانیرام. قارینداشیمین دیرنیش آلانیندا یئنمزلیگینی آنلادیغیمدا، اومودلا تپرلنیرم. آنجاق؛ یاریسی اؤلموش ایلان کیمی سوروندوگومو، اؤزومه باغیشلامیرام. اوجرا؛ کیچیکلیگیمه، اورکسیزلیگیمه، سوسقونلوغوما، یاریسی اؤلموش ایلان کیمی سوروندوگومه، ندن، یاشامی ساخیق توتمادیغیم اولموش دئیه.
۸۸۳– چاخیر چاناغینی، او قدر دولدوردوم کی؛ اوزوم گیلهلری، دیله گلدی. اسروکلوک منه اؤیله گلدی کی؛ قوشقولاندیردی، گلیشینه. قوشقو ایسه؛ منلا چاخیر آراسینا، دویوم کؤرپوسونو سالدی. بیر قورتولوشچو کیمی؛ دویدوردو گئرچکلری، اویاقلیقلا کؤرپودن اؤترکن، من.
۸۸۴—”اؤلوم”، بویاسیز یوخو سیمگهسیدیرسه، ”قالیم”، دوشونون اویاق جیزریدیر(رئسام). سن سونورکن اؤلومگیله اوی، کیمین کیپریکلرینده دونار، اؤلوم بویاسی. اؤیله کی؛ بیر بیلگیجین(پروفوسور) اؤلومو، قورخو دئییلدیر. قورخو، اونو اونوتماقدا، یاپیتلارینی اونوتدورماقدادیر.
۸۸۵—سؤز، سیر گئرالد کاوفمان آغادان گئدیر. جوگود اولاسان، ایرقچی اولمایاسان، اؤزوده اینگیلیز پارلمانینده چالیشاسان. کیمسه، بیر سؤز دئمهسین. بو، اولوسو اولمایان، اؤزونو اولوسلاراراسی باهادیر آدلاندیران جوگود، یاریم میلیون، اؤز یوردوندان دیدرگین دوشموش قوزئی آذربایجانلیدان، سؤز آچیب دانیشدی می؟ ایللردیر باسقی آلتیندا ساخلانمیش اولان قوزئی، گونئی آذربایجانین تاپداق آلتیندا قالدیغیندان سوراغی وار می؟ یالینقا یاراشمایان بؤیله قییالاردان، سسلی\ سسسیز یاییم قوروملاریندا، آچیقلاما وئردی می؟ بارچی بیلسین کی؛ اؤز اولوسونا دؤنوک، بیر جوگود بولاماز. آنجاق؛ اولوسسوز اولان وارسا، او دا، سورو/ سورو تورک مانقوردلاریندان اولار.
۸۸۶–قادین؛ سوسقونلوغون سسی، سوسلو آنلارین کؤنول هانجیسیدیر. سن کیشیلیگی اؤز قادینینین اولمادیغیندا، بیر گون دوغار، بیر گون بوغار سنی اؤد کیمی، سنینله یاشایان قادین هانلیغی.
۸۸۷– شیت\ شیت یانشاقلاماق، دوزسوز دانیشماق، اوتاندیریجی بیر خویدور(کارئتئر)، یئرسیز ازیلیب\ بوزولمه کیمی.
۸۸۸—ؤلوم؛ سلوقان ماهناسی(باهانئسی) دئییل، سلوقان بیر ماهنادیر ، اؤلومله اولوما گؤره. ائی، سن…!
۸۸۹–هادیربیلیم(دقیق ائلملئر) اولمایان ایزدم(مووزو)، قولتوق آلتینا سوواشمیش، بیت کیمیدیر. سوواشدیغی آن، قوپمایاجاغنی آنلا. ائی، سن…!
۸۹۰—رب دیلینده آزان اوخوماق، تورک اولوسونون اؤلموشلوگودور. تورکجه آزان اوخونارسا، آز آن عؤمورو چوخانلاشار. آز آنی توتوب چوخ آنی بوراخان، آپدال دئییل می ، سیزجه؟ بارچی، بیلسین! منیم گؤرویم، آچیق دانیشماقدیر. کیمین، نئجه قارشیلادیغی دئییلدیر. اوجرا؛ منلیک، ان توکنمز زنگینلیکدیر، ان یوجه ده یردیر، سارسیلمازلیق ایسه؛ منلیگین، سون گوونجهسیدیر. اونلار کی؛ منلیگینی دیرلندیرمز، آپداللار سیراسیندا سلطان کیمی اونایلانسالار دا، بیلگیج(پروفوسر) اولسالار دا، ان یوکسک گؤروی ماساسیندا اوتورسالار دا، کیشیسللیگی یئتنکسیزدیر. ائی، سن…!
۸۹۱–میلیونلارجا پارانین کؤکونده، قپیک دایانیر. قپیگینی توتمایان، زنگینلیگینی، اوغوشونو، اوجاغینی، یوردونو، ان سوندا دا، اؤزونو ایتیرر.
۸۹۲–بیر آیدین، چکینجه سونوجوندا اؤزونو مایماق گؤستریر، آیدینلیق آلانیندا آپدال کیمی داورانیر، اولایلاردان اوزاقلاشماسی، ”ان بؤیوک” آیدینلیق گؤسترگهسیدیر. ائی، سن…!
۸۹۳-سن، تورک اولما! تورک اولمان، گرکسیزدیر. اوجرا؛ تورک کیمی دوشوندونسه، یئتر. هر کیم، تورک`ون چیخارینا بیر دوجوم(جمله) یازدی، قیریم اولسا بیله، مین تورک آپدالیندان یئیدیر. ائی، سن…!
۸۹۴–اولاناغین وارکن، سووورقانلیغین(داغیدیجیلیغین) قارشینی آل، ییغامجی(یاتیریمجی) کیمی، دوشون!
دوشون کی؛ قازانماق، بارچینین گلیشمیشلیگیدیر. خوما یاراتماق ایسه؛ قورساغی دار،”اوس”او گئنیشلرین ایشیدیر. اونودما، دادا\ دادا هئچ اولار، داما\ داما دنیز. ائی، سن…!
۸۹۵–اوسدون(دوستون) بورج ایستهدیسه، وئرمه! بورجونو آلدیغین آن، قیریمین اولاجاقدیر. بورج وئردینسه، گئری آلمانی دوشونمه! اوسدلوغون قورونسون، دئیه. بیر یوخسونلا اوزلشدیگینده، پارا وئرمه! اونا، پارا قازانمانین یوللارینی اؤیرت! ائی، سن…!
۸۹۶—-گؤی؛ ایشیق، یئر ایسه؛ سس یولودور. ایشیق؛ یاشامسیزدیر، سونو اوندالیق(ترک دونیا). سس؛ یاشام مایاغیدیر، سونسوزلوغا کیمی سئوگیله یاشام سونار. دئ! سسسیز بیر یئرده، هانسی ایشیق یاشادمیشدیر، سولوقلونو؟. ائی، سن…!
۸۹۷—یاردیم دایاقلاری اولمایان اؤلکهلرده، یالینقسئورلیکدن، الله سئویگیسیندن، اونون ائلچیلرینین اؤیودلریندن، یالینق اونوروندان دانیشماق، قویون قولاغینا قوران اوخویورسان، کیمیدیر. ائی، سن…!
۸۹۸–فارس آیت اللهلاری، فارسی ساوونوبدا، تورک`ون وارلیغینی یئدیلر، یئدیزدیردیلر. تورک هاجی\ هوجالاری ، عربی قورویوبدا، تورک`ون اولاناغینی دیددیلر، دیدیزدیردیلر. بیری شیعه، بیری سوننیکنده، بیز بیر دالین ایکی قولاریییق. اورتاق قیریم ایسه؛ تورک اولوسو، دئدیلر، دئدیلر، دئدیددیردیلر…!
۸۹۹–بئینی کیرلینین وئردیگی اؤنری، آیدین، آری دوشونجهلری کیرلندیرمهیه گؤرهدیر. اونون گؤرویسی، کؤنوللو اولمایابیلر. آنجاق؛ آیدینلیغی، آریلیغی کیرلندیرمک، کؤنوللودور، کؤنوللوجهدیر.
۹۰۰–تین اوشودوگو آندا، ایچ دئویشیری چاغ گؤزلر. هر بیر گؤزلنتی ایسه؛ ایسینملر/ قیزینمالارا تپر ایستر. تپرسیز اولدوغوندا هئی، دیلک دوشده یاشار. ائی، سن .
۹۰۱–اؤیکو
سیز، نوه آدلی یالانجی بیر ائلچی ائشیتمیشسیز، دئییل می؟ اونون اؤیکوسوده، اؤزونه بنزر، بیر دوش اورونودور. بیللیم کی؛ اؤیکولر، دوشدن دوغولار. دوشون دوغدوغو اؤیکونون گئرچک اولماسینا، چاغ گرکلیدیر. ایندی؛ او چاغ، گلیب چاتدی. تورک`ون نوه`و، باش قالدیردی. بؤیله بیر قالخیش، اؤیکو اولاماز دئیه؛ گمیچی بللیدیر. اونون یاراتدیغی، یئددی قات گمیسه، گؤز اؤنوندهدیر. باش قالدیراجاق دوکونجالی اوکیان قاسیرغالاری، منه دئییلدیر، سیزهدیر. سیز، یاناشمایین، گمییه. اوجرا؛ قاپیلاری قاپالیدیر، اوزونوزه. چاغین نوه`و اولاراق، منیم یول یولداشلاریم، سولوقلولار دئییلدیر. سولوقلو یئرینه، سؤز توپلوسو یوکلنمیشدیر، گمییه. او سؤزلرین هر بیری، یئنی سولوقلو دوغار. دوغولموش سولوقلولار، داروین`ین سؤیلدیگی مایمون قوشاغیندان، موسا`نین ”آدمله هاووا” اؤیکوسوندن اوزاقدیرلار. هر سؤزون ایزدمی، گئرچک آنلامدا، سؤز بئیینلی/ بئینی سؤزلو، سولوقلو توپلولوقلار یوغوراجاقدیر. داشلانمایا باشلامیش اولان اوکیان سولاریندا، اسگی ”اوس”لار، سورو\ سورو باتماقدادیر، باتاجاقدیر. چاغ، تورک`ون نوه`ونا، اوی وئردی. اوجرا؛ قاسیرغالاری باسیب کئچن گمیده من واریم، دئیه . اوجرا؛ توپراق میردارلاشدیغیندان دولایی، میردار اولان ایکی آیاقلی سولوقلولارین، اؤمرو توکنمیشدیر. اونلارین، اؤلوشو ایله قالیشی، بیردیر. گؤردوگونوز بوسبوتون سولوقلولاردان، داها یئتگین یالینق توپلولوقلاری دوغموشدور/دوغاجاقدیر، گمی ایچینده. آنجاق؛ ماماسیز.
م. ارغوان
۲۷/۰۷/۲۰۱۴
_ _ _ _ _ _ _
مربوط اُلان یازیلار
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab prs_Arab unk unk azb_Arab